open-index/open-wikipedia-markdown huggingface dataset:
I Made Mangku Pastika

**I Made Mangku Pastika** (lahèr 22 Juni 1951) panèka *politikus* bân *purnawirawan polri*. Âbâ'na perna ajhabat dhâddhi Gubernur Bhâli ḍâri taon 2008 sampè’ 2018. Âbâ'na jhughân ajhabat dhâddhi Angghuta Dèwan *Perwakilan* Daèra Rèpublik Inḍonèsia (DPD RI) sè abâkkèlè Provinsi Bhâli ḍâri taon 2019 sampè’ 2024.

Bâkto dhâddhi Kopala *Departemen* Kepolisiân Provinsi Papua, tugas sè ḍâ’-adâ’ iyâ arèya nyalidighi kasus matèna Theys Eluay, orèng sè abâkkèlè Papua sè èhormadhi, sè dhâddhiyaghi empa’ prajurit Kopassus èokom bân èparèngè okoman.

È bulân Oktober 2003, abâ'na èyangkat dhâddhi *Pejabat Kehormatan Orde Australia,* "kaangghuy pangabdiânna ḍâ’ Australia kalabân mimpèn panyelidhigan pangebboman sè neng è Bhâli tangghâl 12 Oktober 2002".

Pastika èpèlè polè kaangghuy masa jabadhân lèma’ taon sè ka duwa’ kalè dhâddhi Gubernur Bhâli è bulân Mèi 2013. Masa jabadhânna sè kapèng ḍuwâ’ marè è tangghâl 29 Agustus 2018, bân abâ'na èghantè sakejjhâ' sareng pejabat ḍâri *Kementerian Dalam Negeri* sabellunna èghantè bi’ I Wayan Koster.
## Parajhâ

Sallama dhâddhi Angghuta Kepolisiaân Naghâra Rèpublik Inḍonèsia (1974–2008) bân Gubernur Bhâli (2008–2018), abâ'na ampon narèma bânnya' parajhâ è ḍâlem otabâ è lowar naghârâ, antarana;

## Sombher
Putu Jayan Danu Putra

**Putu Jayan Danu Putra** (lahèr 20 Novèmber 1967) panèka *purnawirawan Polri* sè jabadhân palèng akhèr panèka Inspèktur Jènderal *Kementerian Perdagangan.*

Danu, lulusân Akpol 1989 nèka bânnyâ' pangalamanna è bâgiyân *reserse.* Jabadhân palèng akhèr jènderal bintang tèllo' panèka Bâkkèl Kopala *BSSN.*

## Riwayât Panḍhiḍhighân
Danu panèka lulusân *Akademi Angkatan Bersenjata* Rèpublik Inḍonèsia *(Akabri)* otabâ satèya *Akademi Kepolisian (Akpol)* taon 1989. Panḍhiḍhighân kepolisiân sè perna èlakonè antarana panèka *PTIK (1996), SESPIM (2003),* bân *SESPIMTI (2017).*
## Parajhâ

## Sombher
Ronny F. Sompie

Irjen. Pol. (Purn.) Dr. **Ronny Franky Sompie**, S.H., M.H. (lahèr 17 Sèptèmber 1961) panèka *purnawirawan Polri* sè aghântè status dhâddhi *pegawai negeri sipil (PNS)* bân sajjhek tangghâl 10 Agustus 2015 sampè' 29 Jânuwari 2020 nengnengngi amanat dhâddhi Dirèktur Jènderal *Imigrasi Kementerian* Hokom bân *HAM.* Sabellunna bâkto ghi' aktif dhâddhi polisi, abâ'na perna ajhabat dhâddhi *Kapolda* Bhâli aghântè'è Irjen. Pol. Benny Mokalu bân Kopala *Divisi Humas Mabes Polri*. Lulusân *Akademi Kepolisian* taon 1984 nèka bânnyâ' pangalamânna è bâgiyân *reserse*. Abâ'na resmi aghântè status ḍâri angghuta Polri dhâddhi *Pegawai Negeri Sipil (PNS)* è taon 2015. Hal ghânèka dhâddhi samarèna abâ'na ètodhu sareng *Menteri* Hokom bân *HAM* Yasonna Laoly dhâddhi Dirèktur Jènderal *Imigrasi Kementerian* Hokom bân *HAM*. Polana jhasana dhâddhi Dirèktur Jènderal Imigrasi panèka, abâ'na èparèngè pangharghâân *Bintang Jasa Otama* è tangghâl 13 Agustus 2019 sareng Prèsiden Joko Widodo. 
## Tanḍhâ Kahormadhân

## Sombher
Reza Bukan

**Reza Bukan** (rèmbi' 26 Nopèmber 1980) panèka prèsenter bhâsa Inḍonèsia . Reza perna tampèl è pilem Kerrong Sèngko' ka Bâ'ân sè èsotraḍaraè Garin Nugroho bân dhâddhi pamator acara è Star 7 è Trans 7 kalabân Asty Ananta . Salèrana toman ngèdingaghi hobbi DJ-na mènangka profèsi sè majhânjhiaghi, namong kabbhi jârèya èlang è bâkto salèrana mèlè hijrâ dhâddhi Penḍèta è Grèjâ Bethel Inḍonèsia Ensample, Klender, Jâkarta Tèmor.

## Parjhâlânan Lako
Reza, sè èsalaè sareng ramana è omor sanga' taon, aperrang ka'angghuy ngaolle popularitas. Awwâl-awwâl, Reza alako è Kafè Komèḍi. è ḍissa', Reza ajhâr dhâddhi seniman kalabân acaca bân tamoy bân ollè kabângalan ka'angghuy tampèl mènangka MC. È sèttong bâkto, bâḍâ tamoy sè ngajhâk abâ'ân ka'angghuy tampèl è lowar, bân kagiadhân jârèya terros èjhâlâni. Reza sabellunna ampon ngajhâri Ngacir è RCTI bân Star 7 è TV7 èbârengngè Asty Ananta . Sabellunna jhughân èkennal polana tello' iklan Simpati Hoki (pizza, sakola'an, bân Vespa). È taon 2004, Reza èonjhâng ka'angghuy amaèn è sèttong pilem sè èsotraḍaraè Garin Nugroho, sè ajuḍul Kerrong Sèngko' ka Bâ'ân . È dâlem pilem panèka, Reza amaèn sareng pan-bârâmpan bintang sènior akadhi Didi Petet, Neno Warisman, Jaja Mihardja, Nova Eliza, bân Fauzi Baadilla . Reza jhughân abintangi piḍiu klip Matta Band sè ajuḍul Terro Kabin kalabân kancana, Farid Aja.

## Masala
Tangghâl 30 Juni 2018, Reza ètangkep polèsi polana aghâdhui 570 miligram methamphetamine kristal. Saterrossa èjhâjhârbhâ'aghi 4,5 taon penjara sareng pangadhilân Naghârâ Jâkarta Bârâ' è tangghâl 27 Pèbruari 2019. 

## Moḍèl Klip Piḍiu

* Terro Kabin - Matta Band
* Senanḍung Rato Singa - Jamrud (sareng Erick Sanusi bân Mega Carefansa)
* Si Udin Atanya - Wâli
* Prèsènter 
* Ngaciiir - RCTI
* Ngaciiir Reality Show - RCTI
* Star 7 - TV7
* Wakul - ANTV
* Bârung Jhâjhân - Indosiar
* Inbox - SCTV
* K-Pop - Global TV
* Hip Hip Hura - SCTV
* Koper Rajhekkè - SCTV
* Eat Bulaga! Inḍonèsia - SCTV
* Little Miss Inḍonèsia - SCTV
* Super Boy Inḍonèsia - SCTV
* Onjhuk Ghighi - Inḍosiar 

## Sombher
Istiono

**Istiono** (lahèr 1 Oktober 1963) panèka *purnawirawan Polri* sè sabellunna ajhabat dhâddhi Kopala *Korps Lalu Lintas Polri*.

Istiono, lulusân Akpol 1987 nèka bânnyâ' pangalamanna è bâgiyân *lantas*. Sabellunna, abâ'na ajhabat dhâddhi Kopala Kepolisiân Daèra Kepoloan Bangka Belitung.

## Riwayât Panḍhiḍhighân

### Panḍhiḍhighân Kepolisiân
* *AKPOL (1987)*
* *PTIK (1998)*
* *SESPIM (2001)*
* *LEMHANAS (2012)*

### Panḍhiḍhighân Kejuruân
* *PA LANTAS (1988)*
* *PA BRIMOB (1990)*
* *ASSESMENT LANTAS (2010)*
## Parajhâ
### Tanḍhâ Jhâsa

### ''Brevet''
* *Brevet Penyidik Otama*
* *Brevet Penerjun Polri*
* *Brevet Selam Polri*
* *Pin Pelopor Keselamatan Berlalu Lintas*
* *Wing Polantas*
## Sombher
Cut Tari

**Cut Tari Aminah Anasya** (lahèr tangghâl 1 Nopèmber 1977) èngghi panèka sorang moḍèl, parèntèng lampa è tèlèvisi sareng palakon ḍâri Inḍonèsia sè katoronan Acèh-Minang. Salèrana amolaè akarèr ḍâri dhâddhi moḍèl kalabân ngaollè juwara ḍuwâ' è pamèlèan GADIS Sampul taon 1991.

## Kaoḍi'ânna dhibi'èn
Tari lahèr è tangghâl 1 Nopèmber 1977 menangka tamaso' ana' sè nomer tello' ḍâri empa' satarètanan ḍâri orèng seppona sè asmana Teuku Yoesransyah (rama) sareng Irazalena (èbhu). Èbhuna Cut Tari tamaso' ana' lu-ghâlluna ḍâri embana, èngghi panèka Kolonel Anas Malik, Bhupatè Padang Pariaman (1980-1990).

Salèrana lastarè asakola è Stamford Volley, Jakarta. Tari akabin sareng Johannes Yusuf Subrata è tangghâl 9 Jânuwari 2004. Tello' taon saamponna, è tangghâl 10 Oktober 2008, Tari ngalahèrraghi ana' lu-ghâlluna, èngghi panèka Sidney Azkassyah Yusuf.

È tangghâl 18 Ḍèsèmber 2013, rakana Tari mamaso' gugatan kaangghuy apèsa ḍâ' rajina è Pengaḍilân Aghama Jakarta Tèmor.

È tangghâl 12 Ḍèsèmber 2019, salèrana resmi akabin polè sareng aktor Richard Kevin.

## Biografi
Orèng Binè' sè katoronan Acèh-Minang panèka ampon ngaghunghè prestasi sajjhek asakola SD. Salèrana dhâddhi juwara Musabaqoh Tilawatil Qur'an (MTQ) tingkat RW. Salèrana noro' pamèlèan Gadis Sampul è taon 1991. Ḍâri ka'ḍissa, salèrana ngaghungè kasempadhân kaangghuy ngaollè iklan produk kosmetik bâgiyân na'kana' ngoḍâ, èngghi panèka Belia è taon 1993.

Salèrana lu-ghâlluna akarèr è ḍunia akting mènangka dhâddhi tamoy è sinètron komèḍi sè ajuḍul Ḍangḍut Langngè'.

## Sombher
Christian Sugiono

**Christian Sugiono** (lahèr tangghâl 25 Pèbruwari 1981) èngghi panèka palakon, pengusaha, sareng moḍèl ḍâri Inḍonèsia

## Kaoḍi'ân awwâlna sareng pamolangna
Christian tamaso' ana' nomer ḍuwâ' ḍâri tello' satarètanan.

Christian asakola è Sakola Charitas sareng SMU Pangudi Luhur. Nalèkana asakola è SMU prioḍe 1998-1999, Christian aktif dhâddhi katowa OSIS. Salèrana jhughân dhâddhi angghuta grup musik sè anyama Foto, sè toman bâḍâ è posisi nomer ḍuwâ' ḍâlem Indie Lapan, sèttong acara pameringkadhân laghu ḍâri Prambos è taon 1998. Saamponna mamarè sakola'ânna, salèrana kalowar ḍâri grup musik panèka karana kodhu ngallè ka Jèrman.

Ḍâri taon 2000 sampè' 2006, salèrana neng-neng è Hamburg, Jèrman kaangghuy akuliah ḍâlem biḍang Tèknologi Informasi è Technische Universität Hamburg, namong ta' sampè' lastarè karana salèrana mèlè kaangghuy paleman ka Inḍonèsia.

## Karèr
Fotona Chritian bâḍâ ḍâlem sampul taonan majalah Hai è taon 1997.

Nalèkana asakola è Hamburg, Christian lebbi bânynya' ajhâr ghu-ongghu ḍâlem ajhâr nolès liputan samacemma konsèr kaangghuy èpakalowar è majalah MTV Trax è Inḍonèsia.

Asareng ca-kancana sè laèn, Christian abhângon perusahaan sè ènyamaè MBDC Mèḍia sè ampon makalowar pan-saponapan bhârâng internèt.

Salaèn akarèr ḍâlem ḍunia bisnis, Christian aktif akampanye tentang pangataoan bèbas, sè tamaso' lakonna mènangka dhâddhi duta ḍâri Wikipèḍia bhâsa Inḍonèsia tor jhughân mènangka dhâddhi pembicara è pus-kampus Inḍonèsia.

Karana senneng ḍâ' tèknologi kasebbhut, salèrana toman èḍaulat sareng pan-saponapan merek sè kalonta akadhi Microsoft Inḍonèsia kaangghuy dhâddhi Key Opinion Leader nalèkana makalowar bhârângna.

## Kaoḍi'ânna dhibi'èn
È tangghâl 26 Pèbruwari 2009, salèrana aparèng onèng secara resmi ḍâ' orèng bânnya' manabi ampon akabin sareng Titi Kamal è Australia è tangghâl 6 Pèbruwari 2009. Kabinan panèka nimbulaghi kontrovèrsi karana kaḍuwâna ngaghunghè aghâma sè bhidha: Titi tamaso' orèng sè aghâma Islam sareng Christian aghâmana Katolik. Bâḍâ kabhâr sè nyebbhut manabi salèrana ampon dhâddhi muallaf kalabân adhâbu ḍuwâ' kalimat syahadat è tangghâl 31 Oktober 2008 è wilajâ Bekasi, èaḍâ'na sorang saksè sè asmana Muhklis. Christian masobung kabhâr kasebbhut kalabân nyabâ' postingan sè aropa klarifikasi sè nyata'aghi manabi salèrana aghâmana ghi' Katolik è blogna dhibi'èn è tangghâl 7 Pèbruwari 2009. Maskè ènga' ka'rowa, Elly Kamal mènangka èbhu ḍâri Titi Kamal aparèng pernyataan sè tabhelik è taon 2024. Elly aparèng onèng lèbât kolom komèntar è sala sèttong postingan ḍâlem akun Instagramna Titi sè nampilaghi Titi sareng Christian ngalaksanaaghi Umroh, manabi Christian ampon dhâddhi sorang muallaf sajjhek taon 2006.

Tangghâl 16 Nopèmber 2013, kaḍuwâna nganghungè ana' lakè', èngghi panèka Arjuna Zayan Sugiono. È tangghâl 5 Ḍèsèmber 2017, kaḍuwâna ngaghunghè ana' polè sè asmana Kai Attar Sugiono.

## Sombher
Julia Michaels

**Julia Carin Cavazos** ( lahèr 13 Nopèmber 1993), sè èkennal kalabân nyamana pangghung **Julia Michaels**, panèka peanyanyi bân panolès laghu sè asalla ḍâri Davenport, Iowa. Julia molaè kalakowan mènangka panolès laghu pop.

## Kaoḍi'ân Awwâl
Julia Michaels lahèr è Davenport, Iowa tapè ta' abit sa'amponna ghânèka, ngallè ka Santa Clarita, California, sè bâḍâ 35 mil è bârâ' ḍâjâna Los Angeles. Julia anḍi' alè' binè' sè jhughân panolès laghu. Ramana Julia asalla ḍâri Meksiko-Puerto Riko bân ngobâ nyamana ḍâri sè asalla Juan Manuel Cavazos dhâddhi John Michaels ka'angghuy nerrossaghi kalakowan *akting*.  Julia molaè anyanyè ḍâri omor 12 taon. È omor 14 taon, Julia atemmo sareng panolès laghu sè anyama Joleen Belle, sè nolès laghu tèma ka'angghuy sèrial *Austin & Ally* bân pan-bârâmpan laghu laènna ka'angghuy fèlem bân acara tivi. È bâkto omor 19 taon, Julia atemmo Lindy Robbins, bân sareng  Lindy Robbins, Julia nolès laghu *"Fire Starter"* ka'angghuy Demi Lovato bân "*Miss Movin' On* " ka'angghuy Fifth Harmony. 

## Kalakowan
È bulân Jânuwari 2017, Julia makalowar laghu solo lu-ghâlluna, sè ajuḍul "*Issues*". "Panèka lu-ghâlluna kaulâ nolès laghu sè akadhi kaulâ dhibi' bân kaulâ ta' bisa abayangaghi orèng laèn sè anyanyè laghuna," oca'an Julia. Mènorot Julia, bânnya' artis kalonta rebbhu'ân sè anyanyèya laghu ghânèka, tapè Julia nyèmpen laghu kasebbhut ka'angghuy abâ' dhibi'in. Laghu panèka ngaollè pan-bârâmpan pangarghâ'ân, bân dhâddhi *Bintang Anyar Taon Mangkèn* è taon 2017. È bulân April 2017, laghu *"How Do We Get Back to Love"* èrilis lu-ghâlluna è sèrial HBO *Girls*. Laghu kaḍuwâ'ân, "*Uh* *Huh,*" èrilis 2 Junè 2017. Ḍâri 25 Nopèmber kantos 6 Ḍèsèmber 2017, Julia dhâddhi artis pabukka' ka'angghuy *Illuminate World Tour* ḍâri Shawn Mendes è bâgiyân tur è wilajâ Oceania.

## Sombher
Gwen Stefani

**Gwen Renée Stefani** ( lahèr 3 Oktober 1969) panèka panyanyè, panolès laghu, parancang kalambhi, bân artis Amerika Serikat. Gwen panèka *co-founder*, vokalis otama, bân panolès laghu otama band *No Doubt.*

## Kaoḍi'ân Awwâl
Gwen Renée Stefani lahèr è tangghâl 3 Oktober 1969, è Fullerton, California, bân èrabât mènangka Katolik è kotta Anaheim, California, sè semma' bân kotta kalahèranna. Asalla nyamana Gwen panèka ḍâri tokoh pramugari è novel *Airport* taon 1968, seddheng nyama tengnga, Renée, asalla ḍâri lagu taon 1966 anḍi'in *The Left Banke* " *Walk Away Renée*" sè èkanyanyè sareng *The Four Tops* è taon 1968. Ramana, Dennis Stefani, panèka *eksekutif* *Italia* *- Amerika* sè alako mènangka pamasaran è Yamaha. Èbhuna, Patti (nyama prabânna: Flynn), panèka orèng Irlandia - Amèrika bân alako mènangka *akuntan* sabellumma ambu alako.   Orèng towana panèka orèng sè lèbur ḍâ' musik ra'yat bân ngennallaghi ḍâ' karjâ musik pan-bârânpan artis akadhi Bob Dylan bân Emmylou Harris. Gwen anḍi' ḍuwâ' tarètan binè', Jill bân Todd, bân tarètan lakè', nyamana Eric. Eric panèka pamain *keyboard* è band No Doubt sabellumma kalowar ḍâri band ghânèka ka'angghuy nerrossaghi kalakowan è *animasi* *The Simpsons*. 

## Lako

### No Dubt
Eric ngennallaghi Gwen ka musik *2 Tone* sareng Madness bân The Selecter bân, è taon 1986, Eric ngonjhâng Gwen ka'angghuy nyadhiyâ'aghi vokal ka'angghuy *No Doubt*, sèttong band ska sè èbhângon. È taon 1991 band panèka atanḍatanganè kontrak sareng *Interscope Records*. Band panèka makalowar album *debut* sè èsebbhut *self-titled* è taon 1992, tapè sowara ska-pop ta' bisa karana kakalonta'anna *grunge*. Album *No Dount*, sè ajuḍul *Tragic Kingdom* (1995), sè èrilis sa'amponna *The Beacon Street Collection* (1995), bhuto bâkto lebbi ḍâri tello taon ka'angghuy aghâbây. Lèma' lagu èrilis ḍâri *Tragic Kingdom*, è antarana "*Don't Speak* ", sè maso' ka ondhâghân laghu *Hot 100 Airplay* è ahèr taon 1997.

## Sombher
Fahmi Idris

Prof. Dr. Fahmi Idris, S.E., M.H. (20 Sèptèmber 1943 – 22 Mèi 2022) panèka wirausahawan ḍâri Indonèsia. Salèrana panèka politikus ḍâri Partai Golongan Karya sè molaè toron ka dhunnya politik sejjhâk 1984 bân toman ajabat mènangka Menteri Tenaga Karjâ è Kabinèt Rèformasi Pamaddheghân pamarènta'anna Prèsidèn Bacharuddin Jusuf Habibie.

Tangghâl 22 Mèi 2022, Fahmi sèdhâ è Roma Sakè' Medistra saellana èrabât sejjhâk sa'arè sabelluna sèdhâ.

## Kaodi'ân
Fahmi panèka pottrana orèng Minangkabau. Eppa'na Haji Idris Marah Bagindo, panèka padhâghâng sè ngajhâri na'-ana'na ghâbây ta'at ka aghâma bân disiplin. Fahmi è bâkto kènè'na oḍi' è Kenari, Jakarta Pusat, èkennal mènangka orèng sè bângal bân lèbur atokar. Salèrana lulus ḍâri Fakultas Èkonomi Univèrsitas Indonèsia è taon 1969. È kampus kasebbhut, Fahmi èkennal mènangka aktivis sè cakang tor cekkatan. Pan-bârâmpan jabadhân kamahasiswa'an sè toman èghâdhui, panèka mènangka pimpinan Himpunan Mahasiswa Islam, Katua Senat Fakultas Èkonomi UI (1965-1966), bân Katua Laskar Ampèra Arief Rachman Hakim (1966-1968).

## Pendidikan
Fahmi Idris ajhâlâni pendidikan sarjana è Fakultas Èkonomi Univèrsitas Indonèsia taon 1962 kantos 1969. Taon 1999, salèrana abâli akuliyah è Fakultas Èkonomi Univèrsitas Islam As-Syafiiyah Jakarta kantos 2004. taon 2008, salèrana ngala' kuliyah S-2 Hokom Bisnis tor suksès ollè gellar  Magister Hokom ḍâri Univèrsitas Padjadjaran taon 2010. Taon 2012, salèrana ollè gellar Doktor bidang Manajemen Sombher Daya Manossa (MSDM) ḍâri Univèrsitas Negeri Jakarta. Taon 2021, salèrana ollè gellar Doktor Filsafat ḍâri Fakultas Èlmo Pangataowan Budhâjâ Univèrsitas Indonèsia. taon 2022, salèrana èberri'i gellar Profèsor Kahormadhân sareng Univèrsitas Negeri Padang.

## Bisnis
Fahmi molaè karierra mènangka pangusaha è taon 1967. Duwâ' taon saellana, asareng para èksponèn 1966, salèrana maddhek PT Kwarta Daya Pratama. Taon 1979, salèrana dhâddhi Dirèktur Otama Kongsi Bâllu' (Kodel Group), panèka perusahaan konglemerasi sè èpaddhek asareng Aburizal Bakrie, Soegeng Sarjadi, Abdul Latief bân Pontjo Sutowo. È jhâman 1980-an, perusahaan kasebbhut panèka konglomerasi sè cokop rajâ. Kodel ngurussi usaha agrobisnis, pardhâghângan, perbankan, parminnya'an, kantos hotèl. È taon 1988, Kodel maddhek Hotel The Regent (samangkèn Four Seasons Jakarta) è kawasan Setiabudi, Jakarta Lao'. Bisnis propertina ta' ghun è Jakarta, tapè jhughân nyebbar ka Beverly Hills, California. È ka'dissa' Fahmi maddhek hotèl, Regent Beverly Whilshire.

## Sombher-sombher
Eka Tjipta Widjaja

Eka Tjipta Widjaja otabâ Eka Tjipta Widjaya (27 Fèbruari 1921 – 26 Januwari 2019; Hanzi tradisional: 黃奕聰; Hanzi sederhana: 黄奕聪; Pinyin: Huáng Yìcōng; Pe̍h-ōe-jī: Ûiⁿ E̍k-chhong) panèka pamaddhek Sinar Mas Group, sala sèttong konglomerat è jhâman Orde Anyar sè bhângsa Indonèsia.

## Karir
Bâkto Eka Tjipta aomor 37 tahun, Eka Tjipta ngallè ka Sorbhâjâ, Jhâbâ Tèmor. Eka Tjipta anḍi' kebbhun kopi bân kebbhun karèt è Kabhupatèn Jember sè ghânèka hasèl lakona. Tor Eka Tjipta taon 1968 maddhek pabrik minnyak nyior, panèka CV Bitung Manado Oil Limited (Bimoli).[9] Taon 1976, Eka Tjipta maddhek Tjiwi Kimia, perusahaan sè ajhâlân è bidang bahan kimia. Taon 1980-1981, Eka Tjipta mellè tana parkebbhunan nyiyor sawit sè luwassâ 10 èbuh hèktare, mesin, tor pabrik sè anḍi' kapasitas 60 èbuh ton è Riau. Tor parkebbhunan bân pabrik tèh luwassâ 1.000 hèktare sè anḍi' kapasitas 20 èbuh ton.

Taon 1982 Eka Tjipta mellè Bank Internasional Indonèsia (BII). Amolaè ḍâri ḍuwâ' cabang kalabân asèt Rp 13 miliar bânnya'na. Saellana  12 taon èola sareng Eka Tjipta , BII dhâddhi 140 cabang, kalabân asèt Rp 9,2 triliun bânnya'na. Eka Tjipta malèbâr lèmbâng bisnissâ è bidang real estat. Eka Tjipta jhughân maddhek ITC Mangga Dua, Apartemèn Green View sè bâḍâ è Roxy, tor Mal Ambassador è Kuningan. Mètorot Majalah Forbes taon 2000, asèt Eka Tjipta panèka US$3,12 miliar. Eka Tjipta anḍi' ra-kèra 70.000 karyawan. Mètorot Globe Asia, è taon 2007 asèt Eka Tjipta panèka ra-kèra US$27,9 triliun. Taon 2006 nyama Eka Tjipta maso' ka daftar orèng palèng soghi è Indonèsia, mètorot majalah bisnis dhunnya. Mètorot majalah Forbes, taon 2013 Eka Tjipta bâḍâ è pangkat ka-2 orèng palèng soghi è Indonèsia. Eka Tjipta narèma gellar Doktor Kahormadhân ḍâlem bidang Èkonomi ḍâri Pittsburgh State University, Amèrika Serikat.

## Sèdhâ
Eka Tjipta Widjaja sèdhâ Satto, 26 Januwari 2019 kol 19:43 WIB, è omor 97 taon è romana, Menteng, Jakarta Pusat. Janazana è kèbâ ka roma RSPAD Gatot Soebroto, Jakarta. Eka èkobhuraghi è pasarèyan kalowarghâna tangghâl 2 Fèbruari 2019, sè bâḍâ è kabhupatèn Karawang, Jhâbâ Bârâ'.

## Sombher-sombher
Ciputra

Dr. (H.C.) Ir. Ciputra (Hanzi: 徐振焕; Pe̍h-ōe-jī: Tjie Tjin Hoan; 24 Agustus 1931 – 27 Novèmber 2019) panèka insinyur bân pangusaha è Indonèsia. Salèrana kasohor mènangka pangusaha properti sè suksès akembhângaghi Perusahaanna, panèka Pada Jaya Group, Metropolitan Group, bân Ciputra Group. Salaènna ghânèka, salèrana jhughân èkennal mènangka filantropis, tor akontribusi è bidang pendidikan kalabân akembhângaghi sakola bân Univèrsitas Ciputra.

Taon 2011, Forbes nerbitaghi daftar orèng palèng soghi è Indonèsia, Ir. Ciputra bâḍâ è pangkat ka-27 kalabân total kasoghiyân US$ 950 juta.

## Kaodi'ân awwâl
Ciputra, sè nyama lahèrra panèka Tjie Tjin Hoan, bâkto kènè'na oḍi' è Parigi, Celebes (samangkèn Sulawesi Tengnga). Bâkto aomor 6 taon, Ciputra èkèbâ polè ka Gorontalo sareng èbhuna. Rèng seppona Ciputra asalla ḍâri Bumbulan, panèka dhisa kènè' è kacamadhân Paguat, sè samangkèn maso' wilajâ administratif Kabhupatèn Pohuwato, Provinsi Gorontalo. È Bumbulan, Ciputra ètètèpaghi ka nyanynyana bân embana sopajâ bisa èpasakola è sakola ḍhâsar Bâlândhâ è Gorontalo.

Sejjhâk ghi' kènè' Ciputra ampon arassa'aghi kamalaradhân bân kapaè'an oḍi'. Eppa'na Tjie Siem Poe ètangkep sareng pasukan Jeppang, polana èsangka dhâddhi 'mata-mata' Bâlândhâ bân akhèrra sèdhâ è tanangnga Jeppang è Manado.

Bâkto remaja salèrana asakola è SMP bân SMA Frater Don Bosco è Manado. Samarèna ḍâri SMA, salèrana adhina dhisana bân èntar ka Jhâbâ. Salèrana akuliyah è Institut Tèknologi Bandung bân salèrana jhughân dhâddhi bâgiyân ḍâri Organisasi Gerraghân Mahasiswa Kristen Indonèsia (GMKI). È semèster empa', salèrana sareng Budi Brasali bân Ismail Sofyan maddhek usaha konsultan arsitèktur bangunan sè garasi èpadhâddhi kantorra. Saellana Ciputra ollè gellar insinyur è taon 1960, salèrana ngallè ka Jakarta.

Kontribusi Ciputra ollè aprèsiasi sareng Museum Rèkor Indonesia (MURI) kalabân aberri' ḍuwâ' rèkor ka Ciputra, panèka mènangka wirausahawan sè ollè pangarghâ'ân palèng bânnya' è pan-bârâmpan bidang bân orèng sè aghellâr palatèyan kawirausahaan ka dosèn palèng bânnya'. Ciputra lèbât Univèrsitas Ciputra Entrepreneurship Center (UCEC) ampon aberri' palatèyan entrepreneurship ka 1.600 dosèn bânnya'na. Ciputra jhughân èakoè mènangka Entrepreneur of The Year 2007 vèrsi Ernst & Young.

## Sèdhâ
Ciputra sèdhâ è Singapura tangghâl 27 Novèmber 2019 kol 01.05. Janazana è panengneng sakejjhâ' è Ciputra Artpreneur, Kuningan, Jakarta Lao', saminggu abiddhâ tor èkobhur tangghâl 5 Dèsèmber è Ciputra Family Memorial Park, Citra Indah City, Dhisa Sukamaju, Kacamadhân Jonggol, Kabhupatèn Bogor, Jhâbâ Bârâ'.

## Sombher-sombher
Arsjad Rasjid

Mohammad Arsjad Rasjid Prabu Mangkuningrat (lahèr 16 Maret 1970) panèka pabisnis asalla ḍâri Indonèsia. Salèrana panèka Prèsidèn Dirèktur Indika Energy, jabadhân sè partama èjabat panèka è taon 2005. Salaènna è bidang ènergi, salèrana jhughân ajabat pan-bârâmpan jabadhân è pan-bârâmpan perusahaan bidang Mèdia, kauangan bân tèknologi.

## Kaoḍi'ân bân Pendidikan
Arsjad panèka pottra ḍâri eppa' sè anyama H.M.N. Rasjid, panèka Purnawirawan TNI AD bân èbhuna sè anyama Hj. Suniawati. Eppa'na katoronan Palèmbang, tor èbhuna katoronan Sunda-Tionghoa.

Arsjad nyarè èlmo è University of Southern California è bidang Computer Engineering è taon 1990. Salaènna ghânèka, salèrana jhughân aḍâlemi èlmo è bidang Administrasi Bisnis sè pas ngaollè gellar Bachelor of Business Administration ḍâri Pepperdine University, California, Amèrika Serikat è taon 1993.

## Karir

### Dirèktur Otama Indika Energy
Arsjad Rasjid ajabat mènangka Dirèktur Otama Indika Energy, perusahaan invèstasi sè ampon è diversifikasi kasohor è Indonèsia sè fokus ḍâlem pangembhângan bân èksploitasi sombher daya alam, infrastruktur, bân pan-bârâmpan sèktor industri stratègis laènna. È bâbâ pamarènta'anna Arsjad Rasjid, Indika Energy terros akembhângaghi bân akelola portofolio bisnis sè luwas tor acem-macem, tamaso' sèktor ènergi, logistik, infrastruktur, mineral, bisnis bhiru, digital, bân kasèhadhân. Portofolio bisnis Indika Energy aghâmbhâraghi komitmen perusahaan ḍâlem aghâbây nilai bâkto lanjhâng bân akontribusi è pamaddheghân èkonomi sè inklusif bân ros-terrossan.

Salèrana ajabat mènangka Dirèktur Otama perusahaan kasebbhut sejjhâk taon 2005. È bâbâ pamarènta'anna, PT Indika Energy suksès akembhângaghi pan-bârâmpan proyèk stratègis bân èkspansi bisnis, tor matèngghi pangelolaan sombher daya perusahaan

## Pangarghâ'ân
Arsjad anḍi' pangalèbur è ranah kawirausahaan sosial (social entrepreneurship), pendidikan tolèransi bân kaberagaman, tor kabhângsa'an. Atanè bân jhughân aterna' embi' Etawa. Arsjad toman kapèlè dhâddhi Young Global Leader 2011 ḍâri World Economic Forum (WEF) tor narèma pangarghâ'ân mènangka Best Executive è Indonèsia è taon 2010 ḍâri Asiamoney.

## Sombher-sombher
Bob Dylan

**Bob Dylan** (nyama resmi: **Robert Dylan**; nyama lahèr **Robert Allen Zimmerman**, 24 Mèi 1941) panèka sala sèttong panyanyè bân panolès laghu sè asalla ḍâri Amèrika Serikat. Èyangghep sala sèttong panolès laghu sè palèng bhâgus è salanjhângnga bâkto.

## Kaoḍi'ân Awwâl
Bob Dylan lahèr kalabân nyama Robert Allen Zimmerman, (Nyama yahudi: שבתאי זיסל בן אברהם) tangghâl 24 Mèi 1941 è Duluth, Minnesota, nettep è Hibbing, Minnesota sajjhâk omor 7 taon. È bâkto ghi' na'-kana', Bob ajhâr amaèn gitar bân harmonika, maddhek band *rock & roll* sè èsebbhut *The Golden Chord* nalèkana Bob ampon SMA. Sa'amponna lulus taon 1959, Bob ajhâr seni è Universitas Minnesota è Minneapolis. Sabâtara è parghuruwân tèngghi, Bob molaè tampil anyanyè laghu ra'yat è bârung kopi kalabân nyama Bob Dylan, ngala' nyama buḍina panya'ir Dylan Thomas.

## Lako
È taon 1965 bân 1966, ngala' instrumen elektrik, arekkam album-album rock *Bringing It All Back Home*, *Highway 61 Revisited* (both 1965) dan *Blonde on Blonde* (1966). Abiddhâ laghuna Bon sè ajuḍul "*Like a Rolling Stone*" panèka ennem mennit, ghânèka malowas bâtessan bâjârânna. 

Bob ampon bânnya' narèma pangarghâ'ân sa'amponna alako dhâddhi panyanyi, tamaso  *Academy Award*, 10 *Grammy Award* bân *Golden Globe Award*. Bob ngaollè kaormatan kalabân *Kennedy Center Honors* è taon 1997, *National Medal of Arts* è taon 2009, bân *Presidential Medal of Freedom* è taon 2012.

## Sombher
Gisella Anastasia

**Gisella Anastasia Suryanto** (lahèr tangghâl 16 Nopèmber 1990), sè èkennal kalabân nyama Gisel, èngghi panèka penyanyè, palako, parèntèng lampa, sareng moḍèl ḍâri bhângsa Inḍonèsia. Salèrana tamaso' runner-up ḍâri lomba Indonesian Idol sè kapèng lèma' sè èlaksanaaghi è taon 2008.

## Pamolangna

* SMA Kristen Petra 1 Sorbhâjâ 

* Universitas Bunda Mulia, S-1 Èlmo Komunikasi (èpakalowar)

## Kaoḍi'ânna dhibi'èn
È tangghâl 14 Sèptèmber 2013, Gisella akabin sareng Gading Marteen, pottrana aktor Roy Marten. Upacara pemberkatan èlaksanaaghi è Uluwatu, Bhâli kalabân ngangghuy nuansa potè karana parbhidhâ'ân aghâma. Namong, Gisella resmi apèsa kalabân Gading Marten è bulân Jânuwari 2019.

### Kasus
È tangghâl 6 Nopèmber 2020, bâḍâ vidèo syur sè abâkto 19 detik nampilaghi sèttong orèng binè' sè ḍâ'-paḍâ'â sareng Gisella parapa'na ngalakonè hubungan intim sareng sèttong orèng lakè'. Video kasebbhut dhâddhi kalonta è Twitter region Inḍonèsia sampè' tangghâl 7 Nopèmber 2020.

Awwâlna, bânnya' sè nyangka manbi orèng lakè' è vidèo kasebbhut èngghi panèka Adhietya Mukti, èngghi kibordis ḍâri grup musik,The Rhythm Band, sè aropa'aghi grup musik sè abhârengngè bhân-sabbhân penyanyè Inḍonèsia, akadhi Ayu Ting Ting, Zaskia Gotik, sampè' Gisella jhughân. Saterrossa, Adhietya ta' mabhâḍâraghi kasus kasebbhut kalabân adhâbu mènangka "fitna sè subung dhâsarna". Sampè' Aditya apareng onèng tentang bhâdhân orèng lakè' sè bâḍâ è vidèo kasebbhut. Adhietya adhâbu manabi salèrana ngaghunghè taèn lala' è pèpè sè kacèr, manabi orèng lakè' kasebbhut ngaghunghè taèn lala' è pèpè sè kangan. Salèrana jhughân abhândhingaghi bhâdhân orèng lakè' kasebbhut kalabân abâ'na, èka'ḍimma orèng lakè' kasebbhut bek èssè, manabi Adhietya ka'ḍinto koros kalabân mowa sè jhughân koros.

## Sombher
Angel Karamoy

**Angelina Wilhelmina Karamoy** (lahèr tangghâl 16 Jânuwari 1987) èngghi panèka palakon, penyanyè sareng parèntèng lampa ḍâri Inḍonèsia.

## Latar Belakang
Angel ngaggungè lèma' orèng satarètanan ḍâri orèng seppona sè asmana Vence Johan Karamoy.

## Karèr
Asmana Angel molaè èkennal sajjhek salèrana amaèn è sèrial Bidhâddhârè sè kapèng tello'. Ḍâlem sèrial kasebbhut, Angel aghântè'è posisina Marshanda mènangka alakon dhâddhi Lala.

Angel toman makalowar singgel sè atèma aghâma kalabân juḍul "Mukjizat Ka'rowa Nyata", sè pas èpadhâddhi laghu kaangghuy juḍul sè samè kalabân laghuna, sè salèrana jhughân amaèn è sèrial kasebbhut.

## Kaoḍi'ânna dhibi'èn
Salèrana akabin sareng Steven McJames Rumangkang è tangghâl 26 Jânuwari 2008. Salamâdhdhân kabinna èlaksanaaghi è Assembly Hall, Jakarta Convention Center. Sala sèttong tamoy sè èonjhâng sè ḍâteng èngghi panèka Prèsiḍèn Inḍonèsia Susilo Bambang Yudhoyono tor Bâkkèl Prèsiḍèn Inḍonèsia  Jusuf Kalla, sareng Ruth Sahanaya sè anyanyè è attas pangghung. Asareng rakana, salèrana nompak mobil sè toman èangghuy sareng Prèsiḍèn Inḍonèsia Soekarno. Salèrana ngalahèraghi bhâji' binè' sè asmana Lovely Maria Rumangkang è tangghâl 28 Pèbruwari 2008. Mètorot èbhuna, kaḍuwâna ampon akabin è bulân April 2007, tor kabhâr kasebbhut terpaksa ta' èkabele kaḍe', karana salèrana èlarang kaangghuy nganḍung tor akabin sareng manajemènna, teppa' è bâkto ka'rowa Angel pareppa'an èkontrak sareng SinemArt kaangghuy dhâddhi palakon otama sèrial Mukjizat Ka'rowa Nyata. Salèrana ngalahèraghi bhâji' lakè' sè asmana Junio McKenzie Rumangkang è tangghâl 30 Junè 2009.

## Sombher
Arifin Panigoro

Dr. (HC). Ir. H. Arifin Panigoro (14 Maret 1945 – 28 Fèbruari 2022) panèka Politisi bân pangusaha Indonyesia katoronan Gorontalo sè èjulugghi "Rato Minnyak Indonèsia". Rèng seppona asalla ḍâri Gorontalo sè arantau ka polo Jhâbâ sabelluna kamardhika'an. Kalowarghâ rajâ Panigoro asalla ḍâri Potanga, sèttong dhisa è wilajâ Kabhupatèn Gorontalo, Provinsi Gorontalo.

Arifin Panigoro èkennal mènangka pamaddhek bân sè anḍi' MedcoEnergi, panèka perusahaan partambangan minnyak bân gas bhumè swasta palèng rajâ è Indonèsia. Samangkèn salèrana noro' dhâddhi bâgiyân ghâbây maddhek partai anyar sè anyama Partai Dèmokrasi Pembaruan asareng Sophan Sophiaan, Laksamana Sukardi, Roy B.B. Janis, Sukowaluyo Mintorahardjo, Noviantika Nasution, Didi Supriyanto, Tjiandra Wijaya, Postdam Hutasoit, bân RO Tambunan. Sabelluna, salèrana toman dhâddhi bâgiyân dâri PDI-P.

## Pendidikan

* SR Bandung (taon 1957)
* SMPN 2 Bandung (taon 1960)
* SMAN 2 Bandung (taon 1963)
* Jurusan Èlèktro, Institut Teknologi Bandung (lulus taon 1973)
* Senior Executive Programme Institute of Business Administration, Fountainebleau, Prancis (taon 1979)

## Kaodi'ân

### Parjhâlânan Karir
Alumni Èlèktro Tèknik Institut Tèknologi Bandung (ITB) taon 1973 ka'dinto amolaè usahana mènangka kontraktor instalasi listrik *door to door*. Terros, salèrana amolaè proyèk masang pipa sacara nè'-kènè'an. Medco pas èkennam bâkto amolaè usaha ngebbor minnyak taon 1981 sè sala sèttong modalla ḍâri bhântowan pamarènta.

Sala sèttong tiyang sajârâ Medco panèka bâkto mellè Stanvac sè pas dhâddhi mennang lèbât tender, tor nyamana èobâ dhâddhi Expan. Kalabân mellè ghânèka, PT Stanvac ta' èkobâsanè sareng orèng lowar polè sebbhâb perusahaan minnyak palèng towa è Indonèsia kasebbhut ampon èka'anḍi' sareng Medco.

## Kaodi'ân Pribadi

### Kalowarghâ
Kalowarghâ rajâ Panigoro asalla ḍâri Provinsi Gorontalo, panèka sèttong provinsi è bâgiyân ḍâjâ polo Sulawesi. Panigoro dhibi' panèka sala sèttong nyama kalowarghâ otabâ Marga Gorontalo asli sè ècatet ampon abit èghuna'aghi è Gorontalo.

Jusuf Panigoro ètnissâ Gorontalo (eppa' ḍâri Arifin Panigoro) pas mèlè arantau ka Bandung ghâbây adhâghâng kopiah. Ḍâri usaha kopiah, bisnis kalowarghâ Panigoro sajân suksès bân terros akembhâng, molaè ḍâri agèn pajhuwâlân bhârâng èlèktronik Phillips kantos produk tèkstil Ratatex. Jusuf Panigoro akabin sareng Soehanna sè pas anḍi' sabellâs ana', tor sala sèttong dâri sabellâs ana' kasebbhut panèka Arifin Panigoro.

## Sombher-sombher
Andrew Darwis

Andrew Darwis (lahèr 20 Juli 1979) panèka pamaddhek komunitas daring palèng rajâ è  Indonèsia, Kaskus. Andrew samangkèn ajabat dhâddhi Founder & Chief Community Officer (CCO) PT Darta Mèdia Indonèsia (Kaskus) bân sè anḍi' (owner) Kaskus Network lèbât PT Darta Mèdia Indonèsia.

## Kaoḍi'ân awwâl
Lahèr mènangka pottra kaduwâ' ḍâri empa' satarètanan, Andrew anḍi' sèttong kaka' lakè', sèttong alè' lakè' bân sèttong alè' binè'. Eppa'na panèka ahli èlèktronika sè alako è perusahaan pipa. Sejjhâk ghi' kènè', salèrana lèbur amain radio bân kas-pakakas èlèktronik laènna. Awwâlla, salèrana panèka ana' sè krèatif, bânnya' kanca bân ta' cengkal. Tapè sejjhâk ta' ongghâ kellas ka kellas ennem, salèrana aobâ dhâddhi minder, notop abâ' dhibi', bân ghun akanca sareng sakoni' orèng, tapè cokop akrab, ḍuwâ' ḍâri kancana panèka Ronald Stephanus bân Budy Dharmawan.

È darsawarsa 90-an, bâkto aomor remaja, salèrana molaè onèng internèt. È taon 1997, Andrew ampon aghâbây sèttong situs web pribadi. Tapè polana ghi' ngangghuy internèt ḍâri sambhungan tèlèpon, èbhuna sempet dhuka polana tangghungan biaya tèlèpon akhèr bulân cè' bânnya'na. 

Sasuwai bân pangaterrona, Andrew adaftar ka Univèrsitas Bina Nusantara otabâ Binus Jurusan Tèknik Informatika. Polana salèrana aktif è dhunnya maya, sèttong perusahaan pangolah data è Menteng matabâr kalakowan saèngghâ internèt bân tèlèpon èbâjâraghi sareng perusahaan.

Tabârân laènna èkaollè dâri om-ma sè anḍi' perusahaan mèbel mènta èghâbâyaghi situs web ka Andrew ghâbây apromosi produk-produk-ghâ. Andrew lajhu aola data bân foto-fotona mèbel produksi om-ma bân nyoson situs web sè lèbur. Saellana ghânèka, salèrana èberri' sèttong amplop sè aèssè pèssè sapolo juta ropèya bânnya'na.

## Pendidikan

* SD: Tarakanita Pluit Jakarta
* SMP: Tarakanita Pluit Jakarta
* SMA: Gandhi National School, Ancol, Jakarta, 1998
* Univèrsitas: Tèknik Informatika, Univèrsitas Bina Nusantara, 1998
* Univèrsitas: Multimedia & Web Design, Art Institute of Seattle, 1999 - 2003
* Univèrsitas: Master of Computer Science, City University, Seattle. 2004 - 2006

## Karir

* Alako satengnga bâkto web desain è kemana.com bân indotradezone.com (1998)
* Web desainer Thor Loki, Seattle, Amèrika Serikat (2003 - 2006)
* Web desainer lyrics.com, Seattle, Amèrika Serikat (2007 - 2008)
* Pamaddhek & CTO Kaskus (1999 -samangkèn)

## Sombher-sombher
Aminuzal Amin

Haji Aminuzal Amin gellar Datuak Rajo Batuah bân Dato' Setia Negeri Sembilan (23 April 1938 – 10 Sèptèmber 2021) panèka pangusaha Indonèsia ḍâri Somattra Bârâ'. Salaènna dhâddhi pangusaha, Aminuzal jhughân toman dhâddhi angghuta Majelis Parmusyawaratan Ra'yat Rèpublik Indonèsia.

## Karir
Bâkto ghi' akuliyah, salèrana molaè abisnis kalabân ajhuwâl pupuk bân arloji. Saellana ta' akuliyah polè, salèrana dhâddhi padhâghâng motor rè-karè. Salèrana ajhâr adhâghâng ḍâri pangusaha Hasyim Ning. Aminuzal jhughân toman adhâghâng kalambhi sè èbelli dâri lowar naghârâ.

Dâri taon 1961–1975, salèrana alako lè-ngallè ka pan-bârâmpan perusahaan Jakarta. Salèrana toman dhâddhi sales manager PT Cahaya Sakti Motor, Pangurus NV Suisse, Pimpinan Cabang PT Sumber Lancar, bân Dirèktur PT Gunung Giri Indah.

Saellana ghânèka, salèrana ajhâlâni bisnis parminnya'an. Salèrana èkennal mènangka Executive Vice President PT Permindo Oil Trading sè ajhâlân è pardhâghângan minnya' matta asareng Pertamina. Salaènna ghânèka, salèrana jhughân dhâddhi sala sèttong sè anḍi' saham Bank Nusa bân PT Mindo Citra Upaya, panèka perusahaan sè èkspor minnyak sawit Indonèsia. Salèrana jhughân anḍi' 90 persèn lebbi saham Bank Nasional, bank swasta palèng towa è Indonèsia sè èpaddhek è Bukittinggi taon 1930 sè èyallè ka Jakarta.

Salaènna abisnis, salèrana asadâka'aghi artana ghâbây kapentingan sosial è Somattra Bârâ'. Salèrana nyombhâng pèssè Rp300 juta ghâbây maddhek Masjid Nurul Amin Pagaruyung. Saellana Istano Silinduang Bulan katonon, salèrana noro' ngaḍâ'i bân nyombhâng ghâbây maddhek Maligi ghânèka polè. È taon 1992, asareng Abdul Latief, Fahmi Idris, bân Nasroel Chas, salèrana maddhek PT Nagari Development Corporation (NDC).

Pada 1975–1982, Aminuzal ècatet mènangka angghuta Golongan Karya Kotthamadya Padang. Taon 1985–1987, salèrana jhughân noro' dhâddhi angghuta Lembaga Karapatan Adhât Alam Minangkabau. Taon 1986–1987, salèrana toju' mènangka angghuta Yayasan Genta Budhâjâ Somattra Bârâ'.

Aminuzal Amin èyangka' dhâddhi angghuta Majelis Parmusyawaratan Ra'yat abekkèlè Golongan Karya daèrah pèlèyan Somattra Bârâ' ghâbây periode 1987–1992 bân 1997–1999.

È pemilu lègislatif 2004, Aminuzal toman majhu mènangka calon angghuta Dèwan Perwakilan Daèrah Rèpublik Indonèsia ḍâri Daèrah pèlèyan Somattra Bârâ', tapè ta' suksès kapèlè. Salèrana ghun bâḍâ è pangkat ka sanga' bân makompol 86.014 sowara sah.

## Sombher-sombher
Adi Arriansyah

Adi Arriansyah panèka pangusaha ngodâ ḍâri Indonèsia sè ajabat mènangka Founder & Chairman Sagara Technology è bâbâna PT. Sagara Asia Tèknologi bân Tèknologi.id, bâgiyân ḍâri PT. Tèknologi Indonèsia Group sè alako è bidang  tèknologi.

## Awwâl Karir
Pangalèburrâ ka laboratorium komputer bân bidang programming madhâddhi Adi Arriansyah [3]maddhek startup Sagara Technology (PT Sagara Asia Tèknologi). [9]Sagara panèka perusahaan konsultan Tèknologi bân agènsi produk digital sè bâḍâ è Jakarta bân Bandung.

Bânnya' klien sè ampon aghuna'aghi jasa Sagara. Iyâ arèya, Ruangguru.com, PBB (United Nations), Tèlkom Indonèsia, Tèlkomsel, Tèlkom University, Univèrsitas Indonèsia, Shopback, Qatar National Bank, Boston Consulting Group, Dagelan, Infia, Kickfest, Qlue, Blanja.com, GMF Aero Asia, Foodizz, Cartenz, bân CRP Group (Upnormal, Bakso Boedjangan, Sambal Karmila, Nasi Goreng Rempah Mafia, dll.). Ghâbây pamarènta'an, èantarana bâḍâ Kamenterian Ènergi bân Sombher Daya Mineral, Kamenterian Pendidikan, Kamenterian Perhubungan bân Transportasi, Kamenterian Kasèhadhân, Unit Karjâ Prèsidèn Bidang Pangawasan bân Pangontrolan Pamaddheghân (UKP-PPP), tor Bhâdhân Nasional Panempadhân bân Parlindungan Tenaga Karjâ Indonèsia (BNP2TKI), tor ghi' bânnya' polè.

Carètama  Adi maddhek Sagara awwâlla bâkto salèrana akuliyah è Jurusan Electrical and Electronics Engineering Telkom University, Bandung. Adi lèbur ngalakonè proyèk-proyèk aghâbây software ḍâri dosèn. Terros ngallè ka proyèk dâri kampus, kantos akhèrra ollè kasempadhân ngalakonè proyèk-proyèk perusahaan.

Salèrana jhughân toman dhâddhi angghuta  Computer and Communication Laboratory IT Tèlkom, lab sè ngalakonè web and apps development bân jaringan komputer. Pan-bârâmpan proyèk ampon toman èlakonè, akadhi Android-Based Wireless Electronic Stethoscope, Augmented Reality for Architecture and Construction 3D, bân Intelligent Digital Speedometer for Future Car. Polana sanget lèbur ka lab bân programming, CEO Sagara ka'dinto aniyat jhâ' ta' terro anḍi' kosan bân ghun terro oḍi'â mènangka jhur-koncèna laboratorium, tèdung bân mandi è laboratorium. 

Dâlem parjhâlânan karirra, Adi ngako ampon abhânto atosân klien ḍâri pan-bârâmpan korporasi bân startup sè akontribusi cokop kowat è industri pangembhângan Tèknologi Indonèsia.

Adi ngalakonè pan-bârâmpan proyèk software molaè ḍâri bank ka korporasi rajâ, startup ka UMKM, bân ḍâri fintech kantos ka marketplace. Adi jhughân lulusan ḍâri program palatèyan entrepreneur Founder Institute. Salaènna panèka, salèrana jhughân ajhâlâni pendidikan Program for Leadership Development è Harvard Business School (HBS) è taon 2020. È taon 2023, salèrana mamarè sakabbhina program kasebbhut, sè pas aberri' salèrana status resmi mènangka alumni Harvard Business School.

## Sombher-sombher
Belva Devara

Adamas Belva Syah Devara, M.P.A., M.B.A. (lahèr 30 Mèi 1990) panèka pangusaha bân aktivis sosial Indonèsia. Salèrana èkennal mènangka pamaddhek bân Dirèktur Otama (CEO) Ruangguru. Taon 2017, salèrana kapèlè mènangka sala sèttong dâri 30 pangusaha ngodâ palèng apangaro è Asia sareng Forbes Magazine. Belva jhughân panèka alumni Univèrsitas Harvard bân Univèrsitas Stanford.

Saellana studi sarjanana è Singapura, Belva pas abâli ka Indonèsia. È Jakarta, salèrana alako è  Unit Lako Prèsidèn Bidang Pangawasan bân Pangontrolan Pamaddheghân è bâbâna pamarènta'anna Kuntoro Mangkusubroto, bân mènangka konsultan manajemen è McKinsey & Company. Ḍâlem kapasitas kasebbhut, salèrana ampon mimpin pan-bârâmpan studi internasional è transformasi sistem pendidikan bân stratègi maongghâ kasèhadhân publik ghâbây naghârâ-naghârâ è kawasan Asia Tenggara, komunitas donor, bân agènsi internasional, sè ḍâri ghânèka salèrana ollè pangarghâ'ân Client First Award mènangka sala sèttong konsultan manajemen palèng bhâghus è Asia Tenggara è taon 2012. È taon 2014, salèrana maddhek platform Ruangguru, panèka sèttong startup tèknologi kalabân misi sosial pendidikan, asareng kancana sè anyama Muhammad Iman Usman.

Saellana lulus ḍâri program gellar ganda è Amèrika Serikat, è taon 2016, salèrana pas fokus ḍâlem mateppa' pendidikan è Indonèsia, bân abâli ka Indonèsia ghâbây ajabat mènangka  Dirèktur Otama è Ruangguru. È bâbâ pamarènta'anna Belva, ḍâlem bâkto sataon, Ruangguru akembhâng ceppet lèma kalè lebbi bhâghus bân dhâddhi perusahaan tèknologi pendidikan palèng rajâ è Indonèsia, ngaollè lebbi ḍâri 10 juta morèd bân 150.000 ghuru.

È bulân Novèmber 2017, salèrana èyonjhâng sareng Prèsidèn Joko Widodo è rapat kabinèt sè èbâtessè è Maligi Bogor, sè èdâtengngè sareng 19 menteri, molaè dâri Menko Parèkonomian, Menteri Kauangan, Menteri Parindustrian, Menteri Tenaga Karjâ, kantos Menteri Pendidikan bân Kabudhâjâ'ân. Ḍâlem rapat kabinèt kasebbhut, salèrana èyonjhâng ghâbây aberri'i argumèn-argumèn apa sè èkaparlo ḍâlem ngaddhebbhi transformasi tèknologi sè sanget ceppet è dhunnya pendidikan.

Salèrana nyorot ḍâri jabadhânna mènangka Staf Khusus Prèsidèn saellana polemik sangka'an konflik kapentingan ḍâlem pèlèyan Ruangguru mènangka sala sèttong mitra program Kartu Prakarjâ.

## Sombher-sombher
Abdul Latief (pengusaha)

Abdul Latief (lahèr 27 April 1940) panèka sala sèttong pangusaha Indonesia sè jhughân toman ajabat dhâddhi menteri è jhâman pamarènta'anna Prèsidèn Soeharto.

## Kaodi'ân
Abdul Latief panèka pottra ḍâri rèng seppona sè arantau, panèka eppa'na anyama Mohammad Latief Marah Datuk bân èbhuna sè anyama Sitti Rahmah sè asalla dâri Pasa Gadang, Padang Lao', Padang, Somattra Bârâ'. Salèrana anḍi' kaka' anyama Rusni, sè pas akabin sareng Zulharmans. È taon 1920, eppa'na arantau ka Banda Acèh, tor abdul Latief lahèr è ka'dissa'. Salaènna adhâghâng, eppa'na jhughân aktif ḍâlem organisasi kaaghâma'an Muhammadiyah. Bâkto Latief aomor empa' taon,  eppa'na adhingghâl omor, bân salèrana pas oḍi' bân èbhuna. 

## Bisnis
Latief panèka lulusan Akademi Pimpinan Perusahaan Jakarta (1963) bân S-1 Fakultas Èkonomi Univèrsitas Krisnadwipayana, Jakarta (1965). È omor 20 taon, salèrana ampon adhâghâng tellor bân bhâbâng. Bâkto akuliyah, salèrana ampon alako è Toserba Sarinah. È ka'dissa', salèrana èkaparcajâ ghâbây ajhâr manajemen toko serba bâḍâ Seibu, Jeppang. Molèna ḍâri Tokyo salèrana terro akembhângaghi konsèp marketing sè ampon èyajhâri ka dâlem konsèp marketing "Sarinah". Tapè seniorra ta' enḍâ' ka konsèp sè èpatabâr kasebbhut.

Saellana kalowar ḍâri Toserba Sarinah, Latief mabângal abâ' dhibi' ghâbây dhâddhi pangusaha kalabân akembhângaghi toserbana dhibi'. Usaha awwâl sè èlakonè panèka mellè toko kènè' è Grogol, Jakarta. È taon 1974, Latief maddhek PT Indonèsia Product Centre Sarinah Jaya. Perusahaan ka'dinto ngurussi swalayan sè  masaraghi produk-produk industri kènè'. Sataon saellana, salèrana mokkak cabang è Singapura. È taon 1981, Latief madhâddhi swalayanna ka modèl modèrn kalabân maddhek Pasaraya departement store. È taon 2001 salèrana nambâ bisnis mèdia kalabân maddhek jaringan tèlèvisi Lativi. Samangkèn Abdul Latief maso' ka dâlem kalompo' konglomerat Indonèsia sè cokop suksès. È bâbâna ALatief Corporation, salèrana ngurus bisnis pariklanan, agrobisnis, hotèl, asuransi, properti, konstruksi, ècèran, bân mèdia massa. Samangkèn kagiadhân bisnissâ bânnya' èurus sareng na'-ana'na, panèka, Medina Latief Harjani bân Ahmad Dipo Ditiro.

## Organisasi bân politik
Abdul Latief panèka Sala sèttong orèng sè maddhek organisasi HIPMI bân dhâddhi Katua umum partama ḍâri organisasi pangusaha ngodâ kasebbhut. Prèstasina è bidang pardhâghângan, dhâddhi sebbhâb salèrana èkala' dhâddhi bâgiyân ḍâri kabinèt pamarènta'anna Soeharto.

Salèrana toman ajabat dhâddhi Menteri Tenaga Karjâ (1993 - 1998) Menteri Pariwisata, Senni, bân Budhâjâ (1998). Sabelluna, salèrana panèka angghuta DPR/MPR ghâbây periode 1997-2002 abekkèlè Partai Golongan Karya ghâbây Somattra Bârâ'. È awwâl taon 1998, Latief nyorot ḍâri Kabinèt Pamaddheghân VII sè ètoro'è sareng bellâsân menteri laènna. Nyoroddhâ Latief panèka awwâl toronna pamarènta'anna prèsidèn Soeharto.

## Sombher-sombher
Sofia Carson

**Sofía Daccarett Char** (lahèr 10 April 1993) sè èkennal mènangka **Sofia Carson**, panèka aktris bân panyanyè sè asalla ḍâri Amèrika Serikat. Panampilan tivi lu-ghâlluna panèka mènangka *bintang tamu* è serial *Disney Channel* "*Austin & Ally"*. È taon 2015, Sofia tampil mènangka Evie, pottrana Ratu sè bhângngès, è *Disney Channel Original Movie* "*Descendants"*, bân saterrossa aperan polè è "*Descendants 2"* bân "*Descendants 3".* Sofia jhughân amaèn è drama romantis Netflix "*Purple Hearts"* (2022) bân *thriller* "*Carry-On"* (2024), comedies romantis *[[The Life List|The Lifees]]* (2025) bân *[[My Oxford Year|My Life Taon Oxford]]* (2025).

## Kaoḍi'ân Awwâl
Sofia lahèr è Fort Lauderdale, Florida, pottrèna José F. Daccarett bân Laura Char Carson, sè ngallè ka Florida ḍâri Kolombia. Sofia mèlè nyama artis "Carson" panèka nyaè sè ḍâri èbhuna asal Amèrika, Lauraine Carson.  Lèbât èbhuna, Sofia akaè'an sareng kalowarga Char ḍâri politisi Kolombia.

## Filmografi
Fèlem

### Tivi

## Sombher
Lucy Hale

**Lucy Kate Hale** ( lahèr 14 Junè 1989) panèka panyanyè bân aktris Amèrika Serikat. Hale aropa'aghi sala sèttong ḍâri lèma' orèng sè mennang è acara *reality show American Juniors*. Hale èkennal karana perranna mènangka Aria Montgomery è serial ABC Family *Pretty Little Liars*. Hale arekkam bân makalowar album studio lu-ghâlluna panèka *Road Between* è taon 2014.

## Kaoḍi'ân Pribaḍi
Hale panèka orèng asli Memphis, Tennessee. Hale ènyamaè **Lucy Kate Hale** salastarèna juju'en sèdhâ. Èbhuna panèka aropa'aghi parabât taḍaftar. Hale anḍi' eyyu binè' panèka Maggie, sè aropa'aghi ghuru bân tarètan bâllun, panèka Wes. Hale èpa'asakola è romana bânnè neng sakola'an sè biasana. È bâkto ghi' kènè', Hale ngala' pangajhâran *akting* bân nyanyè. Hale molaè alako mènangka panyanyè, bân tampil è *American Juniors* (2003) ḍâlem ajang nyarè angghuta *band* anyar. Hale anyanyè laghu kalonta taon 1980 "*Call Me*" bân mènnang auḍisi. Namong, *band* anyar panèka bhubhâr è taon 2005.

## Kalakowan
Hale amolaè kalakowan artis lèbât ajang *American Juniors* taon 2003 sabellumma ngallè ka Los Angeles bân ngaollè cem-macem perran tivi, tamaso' *Drake & Josh*, *Wizards of Waverly Place*, kantos perran pentèng mènangka Aria Montgomery ḍâlem sèrial *Pretty Little Liars* sè karana ghânèka, Hale ngaollè pangarghâ'ân *Teen Choice Awards*. Salaèn suksès è ḍâlem akting fèlem bân tivi, Hale jhughân lèbur musik sè èsebbhut sareng Hale mènangka, "trèsna lu-ghâlluna". Hali atanḍatanganè kontrak kalabân *Hollywood Records* bân arilis album lu-ghâlluna, panèka *Road Between* (2014).

## Sombher
Ryan Gosling

**Ryan Gosling** (lahèr 12 Nopèmber 1980) panèka aktor sè asalla ḍâri Kanada. Ryan èkannal lèbât fèlemma kalabân cem-macem pangarghâ'ân tamaso' *Golden Globe* bân nominasi *Academy Awards*. Ryan ngaollè kakalonta'an sajjhâk *The Notebook* bân terros ngaollè pangakowan lèbât fèlemma akadhi *La La Land*, *Blade Runner 2049*, bân *Barbie*. Salaèn akting, Ryan jhughân aktif è musik, panyutradaraan, bân kagiyadhân kamanossa'an.

## Kaoḍi'ân Awwâl
Ryan Gosling lahèr è tangghâl 12 Nopèmber 1980 è Ontario, Kanada, bân èrabât ḍâlem kalowarga sè ghâma sè segghut lè-ngallè kennengngan. Bâkto ghi' kènè'èn Ryan segghut èlasalaè, malarat ḍâlem ajhâr, bân pamolanganna èkalako è romana salastarèna orèng seppona atellak. Sajjhâk ghi' kènè', Ryan lèbur partunjughân, tampil è cem-macem acara, bân ahèrra ambu asakola è omor 17 taon ka'angghuy fokus ka kalakowan *akting*.

## Kalakowan

### Taon 1993-1999
Taon 1993, Ryan amolaè lakona mènangka aktor cilik lèbât *The Mickey Mouse Club* sa'amponna èkontrak *Disney* bân ngallè ka Orlando, pangalaman sè ènèlai dhibi' sareng Ryan sanget abhângon fokus bân disiplinna abâ'ân dhibi'. Sa'amponna acara *The Mickey Mouse Club* lastarè, Ryan abâli ka Kanada bân tampil ḍâlem cem-macem serial tivi kalowarga, tamaso' *Are You Afraid of the Dark?*, *Goosebumps*, bân *Breaker High*. Ryan pas amaèn ḍâlem *Young Hercule*s è Selandia Baru, sabellumma motossaghi aningghâllaghi tivi ka'angghuy fokus è fèlem sè lebbi ongghu-ongghu.

## Sombher